Mike
McBride
Marek
Laane

    bald@starman.ee

Tõlge eesti keelde

# Tabulaatori kasutamine

Tabulaator on (väga kasulik) jäänuk kirjutusmasina päevilt. See võimaldab kiiresti ja hõlpsalt teksti joondatud veergudesse organiseerida.

Kui tabulaatori samm on määratud, saab klahvi Tab vajutades hüpata kohe vajalikule kohale real. Tabulaatorit kasutatakse enamasti veergude joondamiseks tabelis või lõikude taanduse automaatseks määramiseks.

Tabulaatori samm kuulub lõigu omaduste hulka. Iga lõik peab meeles oma tabulaatorite määratlused. Konkreetse lõigu tabulaatorite vaatamiseks vii hiirekursor lõigu kohale, klõpsa ja uuri siis ülemist joonlauda. Tabulaator on seal näha musta värvi sümbolina.

&kword; tunnistab nelja tüüpi tabulaatori sammu. Igal tüübil on oma sümbol, mis võimaldab seda kiiresti joonlaual tuvastada.

Tüüp | Näide | Sümbol | Kirjeldus
--- | --- | --- | ---
Parem tabulaator |  |  | Parema tabulaatoriga joondatakse järgneva sõnakogumi parem serv tabulaatori sammu järgi.
Keskmine tabulaator |  |  | Keskmise tabulaatoriga joondatakse tekst keskele tabulaatori sammu järgi.
Vasak tabulaator |  |  | Vasaku tabulaatoriga joondatakse jägneva sõnakogumi vasak serv tabulaatori sammu järgi.
Kümnendkoha tabulaator |  |  | Kümnendkoha tabulaatoriga joondatakse teksti kümnendkohad tabulaatori sammu järgi.

## Tabulaatori sammu sättimine

Tabulaatori sammu saab sättida kahel viisil:

- Kasutades &kword;i joonlaudu

- Kasutades spetsiaalset dialoogi.

### Joonlaua kasutamine

&kword;i ülemise joonlaua abil saab interaktiivselt lisada tabulaatori sammu.

Esmalt tuleb valida tabulaatori tüüp, mida soovid kasutada.

Vii hiirekursor parajasti kehtiva tabulaatorimärgi kohale (see asub ülemise joonlaua vasakus servas). Klõpsa &HPNga; ja vali ilmuvast menüüst tabulaatori tüüp, mida soovid kasutada.

Samasugusele tulemusele jõuab, kui lapata hiire vasaku nupuga tabulaatorimärgil klõpsates läbi pakutavad valikud.

Klõps vaikimisi kehtival vasakul tabulaatoril muudab selle keskmiseks tabulaatoriks. Uus klõps hiire vasaku nupuga muudab selle paremaks tabulaatoriks ning veel üks kümnendkoha tabulaatoriks.

Kui oled valinud vajaliku tabulaatori tüübi, vii hiirekursor ülemise joonlaua kohal vajalikku asukohta ja klõpsa &HVN;ga. See asetab tabulaatori sammu just sellele kaugusele.

### Dialoogi kasutamine

Kiireim võimalus tabulaatoridialoogi kasutamiseks on valida menüükäsk Vormindus Lõik... või kasutada kiirklahvi &Ctrl;&Alt;P. See avab 5 kaardiga dialoogi, kus tuleb klõpsata kaardil Tabulaatorid.

Siin saad lisada tabulaatori samme:

1. Klõpsa tabulaatori sammude nimekirja akna all asuval nupul Uus.

2. Kirjuta tabulaatori sammu asukoht kasti Asukoht. Kasutatav mõõtühik ja parajasti kehtiv raami laius on ära toodud kasti all.

3. Vali tabulaatori tüüp raadionuppude seast osas, mis kannab nimetust Joondus.

4. Otsusta, kas soovid jätta tabulaatori sammu ruumi tühjaks või selle millegagi täita. Üldiselt oleks vist mõttekas valida Tühi. Muude võimaluste kohta leiab lähemat infot osast Tabulaatori sammu täitmine.

Seejärel võid asuda uue tabulaatori sammu lisamise juurde. Kui oled kõik soovitud sammud lisanud, klõpsa nupul OK.

## Tabulaatori sammu liigutamine

Tabulaatori sammu saab liigutada kahel viisil:

- Kasutades &kword;i joonlaudu

- Kasutades spetsiaalset dialoogi.

### Joonlaua kasutamine

1. Liigutamaks tabulaatori sammu joonlaua abil, vii hiirekursor vajaliku tabulaatorimärgi kohale. Kursor muutub kahesuunaliseks nooleks.

2. Klõpsa &HVN;ga ja nuppu all hoides lohista märk uude asukohta.

3. Kui märk on jõudnud kohta, kus ta sinu meelest peaks olema, vabasta hiirenupp.

### Dialoogi kasutamine

Vali menüükäsk Vormindus Lõik... või kasuta kiirklahvi &Ctrl;&Alt;P. See avab 5 kaardiga dialoogi.

Klõpsa kaardil Tabulaatorid

Ilmselt kiireim viis olemasolevat tabulaatori sammu redigeerida on teha topeltklõps vajalikul tabulaatori sammu märgil KWordi ülemisel joonlaual. Ka see avab dialoogi Tabulaatorid, kus vajalik tabulaatori samm on juba valitud.

1. Klõpsa tabulaatori sammul, mida soovid liigutada. Nimekiri kõigi olemasolevate sammudega asub dialoogi vasakpoolses osas.

2. Kirjuta tabulaatori sammu asukoht kasti Asukoht. Kasutatav mõõtühik ja parajasti kehtiv raami laius on ära toodud kasti all.

3. Kui soovid teha mingeid muutusi, vali tabulaatori tüüp osast Joondus või muuda tühja ruumi täitmist osas Tabulaatori tähis.

4. Klõpsa OK, kui oled kõik vajalikud tabulaatori sammu liigutamised sooritanud.

## Tabulaatori sammu eemaldamine

Tabulaatori sammu saab eemaldada kahel viisil:

- Kasutades &kword;i joonlaudu

- Kasutades spetsiaalset dialoogi.

### Joonlaua kasutamine

1. Tabulaatori sammu kustutamiseks joonlaua abil vii hiirekursor vajaliku tabulaatorisümboli kohale. Kursor muutub kahesuunaliseks nooleks.

2. Klõpsa &HPNga; ja vali ilmuvast menüüst käsk Eemalda tabulaator.

### Dialoogi kasutamine

Vali menüükäsk Vormindus Lõik... või kasuta kiirklahvi &Ctrl;&Alt;P. See avab 5 kaardiga dialoogi.

Klõpsa kaardil Tabulaatorid

Ilmselt kiireim viis olemasolevat tabulaatori sammu redigeerida on teha topeltklõps vajalikul tabulaatori sammu märgil KWordi ülemisel joonlaual. Ka see avab dialoogi Tabulaatorid, kus vajalik tabulaatori samm on juba valitud.

1. Klõpsa tabulaatori sammul, mida soovid eemaldada. Kõik sammud on ära toodud dialoogi vasakpoolses osas asuvas nimekirjas.

2. Klõpsa nupule Kustuta.

Kõik sammud korraga saab kustutada klõpsuga nupule Kustuta kõik.

&kword; ei küsi enne kustutamist kinnitust, nii et mõtle enne kaks või isegi seitse korda järele, kui vajutad nupule Kustuta kõik.

Kui oled tabulaatorite kustutamisega edukalt hakkama saanud, klõpsa nupule OK.

## Tabulaatori sammu täitmine

Vaikimisi kasutab &kword; tabulaatorite puhul samasugust käitumist, millega on harjunud kõik, kes kunagi on kasutanud kirjutusmasinat või mistahes levinud tekstitöötlusrakendust. Kuid sinu soovil võib &kword; ka muidu tühjana seisva ruumi millegagi täita.

Tabulaatori sammu tähistamise muutmiseks &kword;is tuleb soovitud muutus valida hüpikkastis Täitmine. See pakub välja mitu erinevat joonestiili, millega tühja ruumi sisustada.

Joonte paksuse muutmiseks saab kasutada kerimiskasti Laius.