Mike
McBride
Marek
Laane

    bald@starman.ee

Tõlge eesti keelde

# Üksikasjalikud juhised: dokumendi redigeerimine

Selles osas tutvustame põhjalikumalt dokumentide redigeerimise kõikvõimalikke võimalusi. Me keskendume siin ainuüksi teksti redigeerimisele. Muulaadsete andmete redigeerimise kohta vaata lähemalt osa Enam kui pelk tekst.

## Teksti valimine

Paljusid &kword;i redigeerimis- ja vormindamisvõimalusi ning mitmeid toiminguid (rasvane kiri, allajoonimine &etc;) saab rakendada ka teatud tekstiosale, mitte tingimata kogu dokumendile. See, millisele osale selliseid võimalusi rakendatakse, on sinu otsustada, kui valid ehk tõstad esile vajaliku teksti.

Valitud tekstil on värviline taust, mis eristab seda tavalisest ehk valimata tekstist.

Vali tekst selle algus- ja lõpp-punkti määrates. Kogu nende kahe punkti vahele jääv tekst ongi valitud tekst.

Teksti saab valida nii hiirega kui klaviatuuri abil.

### Hiire kasutamine

Teksti valimiseks hiirega vii hiirekursor valitava teksti alguspunkti. Klõpsa &HVN;ga ning nuppu all hoides lohista hiirt. Valitakse kogu tekst, mis jääb alguspunkti ja selle koha vahele, kuhu sa hiirega liigud. Kui kursor on jõudnud vajaliku lõpp-punktini, vabasta hiirenupp. See fikseerib nii algus- kui lõpp-punkti.

### Klaviatuuri kasutamine

Klaivatuuri kasutamisel võtab &kword; alguspunktiks koha, kus asub tekstikursor. Järgnevalt toodud klahvikombinatsioone kasutades saab liikuda vajalikku lõpp-punkti.

Klahvikombinatsioon | Funktsioon
--- | ---
&Shift;Nool vasakule | Liigub ühe märgi võrra vasakule.
&Ctrl;&Shift;Nool vasakule | Liigub ühe sõna võrra vasakule.
&Shift;Nool paremale | Liigub ühe märgi võrra paremale.
&Ctrl;&Shift;Nool paremale | Liigub ühe sõna võrra paremale.
&Shift;Nool üles | Valib kõik märgid, mis jäävad valiku alguse ja sellest täpselt ühe rea võrra ülevalpool paikneva märgi vahele.
&Ctrl;&Shift;Nool üles | Valib kõik märgid, mis jäävad valiku alguse ning selle kohal asuva rea esimese märgi vahele.
&Shift;Nool alla | Valib kõik märgid, mis jäävad valiku alguse ja sellest täpselt ühe rea võrra allpool paikneva märgi vahele.
&Ctrl;&Shift;Nool alla | Valib kõik märgid, mis jäävad valiku alguse ja selle all asuva rea viimase märgi vahele.
&Shift;Home | Valib kõik märgid, mis jäävad valiku alguse ja rea alguse vahele.
&Ctrl;&Shift;Home | Valib kõik märgid, mis jäävad valiku alguse ja dokumendi alguse vahele.
&Shift;End | Valib kõik märgid, mis jäävad valiku alguse ja rea lõpu vahele.
&Ctrl;&Shift;End | Valib kõik märgid, mis jäävad valiku alguse ja dokumendi lõpu vahele.
&Shift;Page Up | Valib kõik märgid, mis jäävad valiku alguse ja sellele vastava positsiooni vahele lehekülg eespool.
&Ctrl;&Shift;Page Up | Valib kõik märgid, mis jäävad valiku alguse ja eelmise lehekülje esimese märgi vahele.
&Shift;Page Down | Valib kõik märgid, mis jäävad valiku alguse ja sellele vastava positsiooni vahele lehekülg allpool.
&Ctrl;&Shift;Page Down | Valib kõik märgid, mis jäävad valiku alguse ja järgmise lehekülje esimese märgi vahele.
&Ctrl;A | Valib kogu käesoleva raamigrupi teksti.

Kui algus- ja lõpp-punkt on määratud, valitakse kogu nende vahele jääv tekst.

## Mitme vaate kasutamine

### Sissejuhatus

Väga suuri dokumente redigeerides võib tekkida vajadus hoida korraga silme ees kaht dokumendi osa. Sellisel juhul võib &kword; avada lisaaknaid, kus saab redigeerida sedasama dokumenti.

Selliseid aknaid nimetatakse vaadeteks, sest nad ju kujutavadki endast erinevaid vaateid ühele ja samale dokumendile.

Vaated on mahukate dokumentide redigeerimisel teretulnud abivahend. Nii võid näiteks ühes vaates dokumenti redigeerida ning kasutada teist vaadet dokumendis edasi-tagasi liikumiseks, et teha mujale mingeid uuendusi või muudatusi. Ühes vaates tehtud muudatus kajastub automaatselt ka ülejäänud vaadetes.

### Uue vaate loomine

Uut vaadet luues luuakse täiesti uus aken koos oma tööriistaribade, menüüribaga jne. Võrdle seda vaate poolitamise käsuga.

Uue vaate loomiseks vali menüükäsk Vaade Uus vaade.

Luuakse uus aken. Ühes vaates tehtavad muudatused kajastuvad otsekohe ka teises, nii et ei ole õigupoolest vahet, kumbas muudatusi tehakse.

### Vaate poolitamine kaheks eraldi vaateks

Võimalik on ka poolitada üks vaade kaheks. Sellisel juhul jagavad mõlemad loodud vaated üht ja sama akent ning nad kasutavad samu tööriistaribasid, menüüriba jne. Võrdle seda võimalust uue vaate võimalusega.

Olemasoleva vaate poolitamiseks vali menüükäsk Vaade Poolita vaade.

Olemasolev dokumendiala jaotatakse kahe vaate vahel. Muutused ühes vaates kajastuvad automaatselt ka teises, nii et selles mõttes pole õigupoolest vahet, kumbas muudatused tehakse.

Vaadet võib poolitada vertikaalselt või horisontaalselt. Täpsemalt vaata selle kohta järgmist osa.

### Poolitatud vaate suuna muutmine

Poolitatud vaate suuna muutmiseks vali menüükäsk Vaade Poolitamise suund. Avanevast alammenüüst saab valida võimaluste Horisontaalne ja Vertikaalne vahel.

Kõik aktiivse akna vaated võtavad automaatselt uue paigutuse.

### Vaate suuruse muutmine

Iga vaate suhtelist suurust saab muuta hiirega.

Vaate suuruse muutmiseks vaata piirkonda ühe akna kerimisriba (ülemine või parempoolne vaade) ning teise akna (alumine või vasakpoolne) joonlaua vahel. Seal asub näivalt kerimisriba ja joonlaua vahelt esile kummuv piirijoon. Kui hiirekursor selle kohale viia, asendub kursor kahe paralleelse joonega, millest vaatavad kahele poole nooled.

Pilt

Kui hiirekursor oma kuju selliseks muudab, klõpsa &HVN;ga ja nuppu all hoides lohista piire uude asukohta. Nuppu lahti lastes võtabki vaade uue suuruse.

### Vaate eemaldamine

Vaate eemaldamiseks klõpsa &HVN;ga vaates, mida soovid eemaldada. Seejärel vali menüükäsk Vaade Eemalda vaade.

### Kõigi vaadete sulgemine

Kõigi vaadete sulgemiseks vali menüükäsk
Vaade Sulge kõik vaated.

## Tagasivõtmine ja uuestitegemine

Seda juhtub ikka ja jälle: töötad dokumendi kallal ja muudad midagi. Veidi hiljem leiad, et muudatus ei olnud ikka õige ja soovid vana varianti tagasi.

Õnnekombel suudab &kword; sind sellistes olukordades avitada.

&kword; jätab meelde kõik muudatused, mida sa dokumenti teed, ning &kword; suudab need ka ükshaaval tagasi võtta.

Kujutame ette, et kirjutad parajasti kirja ja saad hakkama sellise lausega:

Mul on väga hea meel anda see kutse üle meie kõige värskemale kaastöötajale.

Aga päris rahul sa selle lausega ei ole ja sestap pead paremaks muuta:

Mul on äärmiselt hea meel anda see kutse üle meie kõige värskemale kaastöötajale.

Siis aga leiad, et see ei ole ka hea ja esimene variant oli ikka parem.

Selleks vali menüükäsk Redigeerimine Võta tagasi.

Tekstis seisab nüüd taas väga.

Mul on väga hea meel anda see kutse üle meie kõige värskemale kaastöötajale.

Kui oled midagi tagasi võtnud ja pärast seda ikkagi jõuad arvamusele, et see otsus oli ekslik, saad valida menüükäsu Redigeerimine Tee uuesti ning tagasivõtmine tühistatakse.

Vahel on siiski võimalik, et &kword; ei suuda redigeeritut tagasi võtta. Sellisel juhul märgib &kword; käsu Võta tagasi tuhmi tooniga, mis viitab, et seda ei saa kasutada.

Mõnikord sooritab aga &kword; tagasivõtmise vaid osaliselt. Selle põhjus seisab selles, et &kword; töötleb dokumendi muudatusi erinevalt sellest, mida meie võiksime oodata. Sellisel juhul vali uuesti menüükäsk Redigeerimine Võta tagasi ning osaline tagasivõtmine tühistatakse.

Vaikimisi hoiab &kword; meeles 30 viimast redigeerimistoimingut. Seda hulka saab nii vähendada kui suurendada. Täpsemat infot vaata osast &kword;i seadistamine.

Käske Võta tagasi ja Tee uuesti saab kasutada menüüribalt (nagu ülaltoodud näidetes), kiirklahvidega või tööriistariba nuppude vahendusel.

Käsk | Tööriistariba nupp | Kiirklahv
--- | --- | ---
Võta tagasi |  | &Ctrl;Z
Tee uuesti |  | &Ctrl;&Shift;Z

## Lõika/kopeeri/aseta ja lõikepuhver

Lõikepuhver on küllap tuntud asi igaühele, kes on kasutanud kaasaegseid tekstitöötlusrakendusi. See on osa arvuti mälust, mis on määratud igasuguste asjade ajutiseks säilitamiseks. Teksti saab dokumendist lõikepuhvrisse lõigata või kopeerida. Seejärel võid liikuda dokumendi sootuks muu osa juurde ja selle teksti uude kohta asetada.

Kõige rohkem kasutatakse lõikepuhvrit juba dokumenti sisestatud teksti liigutamiseks või kopeerimiseks uude asukohta samas dokumendis või hoopis mõnda muusse dokumenti.

Ilmselt kõige paremini saab siingi asja seletada näite varal.

Alustame siis näitelausega

Ja siis pühkis suure punase rebase saba üle laisa koera nina.

Valime hiire või klaviatuuri abil sõnad suure punase (pane tähele, et sõna suure ees on valitud ka tühimärk).

Nüüd valime menüükäsu Redigeerimine Kopeeri.

See saadab valitud teksti koopia lõikepuhvrisse.

Viime nüüd hiirekursori otse sõna laisa järele ning klõpsame.

Seejärel valime menüükäsu Redigeerimine Aseta.

Lause näeb nüüd välja nii:

Ja siis pühkis suure punase rebase saba üle laisa suure punase koera nina

Lõikepuhvrisse saab kopeerida mitte ainult teksti, vaid ka tabeleid, pilte, töölehti või õigupoolest peaaegu suvalist tüüpi andmeid.

### Käsk Kopeeri

Käsku Kopeeri saab rakendada neljal viisil:

- valides menüükäsu Redigeerimine Kopeeri

- klõpsates tööriistariba nupul .

- kiirklahviga &Ctrl;C või selle alternatiiviga &Ctrl;Insert

- kui tekst on valitud, klõpsa &HPNga; ja vali ilmuvast menüüst käsk Kopeeri

Käsk Kopeeri saadab lõikepuhvrisse valitud andmete koopia. Algsed andmed jäävad muutmata.

### Käsk Lõika

Käsku Lõika saab rakendada neljal viisil:

- valides menüükäsu Redigeerimine Lõika

- klõpsates tööriistariba nupul .

- kiirklahviga &Ctrl;X või selle alternatiiviga &Shift;Delete

- pärast teksti valimist klõpsates &HPNga; ja valides ilmuvast menüüst käsu Lõika

Käsk Lõika saadab lõikepuhvrisse valitud andmete koopia. Valitud andmed kustutatakse ühtlasi dokumendist.

### Käsk Aseta

Käsku Aseta saab rakendada neljal viisil:

- valides menüükäsu Redigeerimine Aseta

- klõpsates tööriistariba nupul .

- kiirklahviga &Ctrl;V või selle alternatiiviga &Shift;Insert

- asetades kursori sinna, kuhu soovid lõikepuhvri sisu lisada, klõpsates &HPNga; ja valides ilmuvast menüüst käsu Aseta

Käsk Aseta lisab kogu lõikepuhvri sisu koopia kursori asukohta. Lõikepuhvri sisu jääb muutmata (see tähendab, et uus asetamiskäsk lisab dokumenti uuesti samad andmed).

Kui parajasti ei ole ükski tekstiosa valitud ehk esile tõstetud, lisab käsk Aseta andmed kursori asukohta.

Kui mingi osa tekstist on käsu Aseta kasutamise ajal esile tõstetud, siis asendatakse esiletõstetud tekst lõikepuhvri sisuga.

Lõikepuhver ei ole kasutatav mitte ainult käesoleva dokumendi piires. Teksti kopeerimisel või lõikamisel dokumendist võib seda asetada mõnda muusse avatud dokumenti või üldse mingisse muusse rakendusse.

## Teksti otsimine ja asendamine

### Käsk Otsi

Käsku Otsi võib rakendada kolmel viisil:

- valides menüükäsu Redigeerimine Otsi...

- kiirklahviga &Ctrl;F

- klõpsuga tööriistariba nupul .

Otsimiskäsu andmisel ilmub dialoog.

#### Lihtne teksti otsimine

Liitkasti Otsitav tekst saab kirjutada teksti, mida soovid otsida (toodud pildil on sinna parajasti kirjutatud KDE).

Klõpsates nupule Otsi, otsib &kword; dokumendis seni, kuni leiab otsitava teksti vaste. Kui &kword; vastet ei leia, ilmub dialoog, mis ütleb Ei leitud ühtegi "Otsitav tekst" kokkulangevust.

Kui soovid mõnda hiljutist otsingut korrata, klõpsa liitkasti noolele ning vali sobiv otsitav tekst ilmuvast hiljutiste otsingute nimekirjast. Seejärel klõpsa nupule Otsi.

#### Otsingu täpsustamine

&kword;i otsimiskäsk pakub aga palju enam võimalusi, kui äsja tutvustatud. Dialoogi võimalusi kasutades võib otsingutingimusi piirata, et leida täpselt see tekst, mida vajad.

##### Regulaaravaldised &kword;is

Vaikimisi otsib &kword; teksti täpset vastet. &kword; suudab otsida ka teksti, mis vastab teatud mustrile ehk teatud reeglitele.

Mustrite kasutamiseks märgi ära kast Regulaaravaldis.

See võimaldab kasutada nuppu Muuda. Selle abil saab kiiresti luua regulaaravaldise, mis tuleb kasuks inimestele, kes ei ole kursis &UNIX; regulaaravaldiste kasutamise põhimõtetega.

Põhjalikuma ülevaate regulaaravaldiste kasutamise kohta KDE-s leiab &kregexpeditor;i käsiraamatust, mille omakorda leiab &kde; abikeskusest.

##### Vormindamise valikud

&kword; võib dokumendis teksti otsida ka vastavalt sellele, millisel moel on otsitav tekst vormindatud.

Vormindamisvõimaluste kasutamiseks otsimisel klõpsa nupul Vorminduse valikute näitamine.

Klõpsanud nupul Vorminduse valikute näitamine, ilmub uus dialoog.

Selles dialoogis saab määrata valikud, mida soovid otsingusse kaasata.

Vasakus veerus on 13 märkekasti. Kui kast on märgitud, hindab &kword; teksti otsimisel, kas leitu vastab siin määratud tingimusele. Kui kast on märkimata, ei võta &kword; otsimisel antud omadust arvesse.

Perekond:

  Liitkastis saab määrata fondipere, mida teksti otsimisel arvestada.

Suurus:

  Keritavas kastis saab määrata fondi suuruse, mida &kword; peaks otsimisel arvestama.

Värv: ja Tausta värv:

  Neil nuppudel klõpsates on võimalik valida vastavalt fondi ja tausta värv, mida &kword; peaks otsimisel arvestama. Täpsemat infot värvi valimise kohta leiab osast Värvide valimine värvidialoogis.

Rasvane: ja Kaldkiri:

  Raadionuppudega Jah/Ei saab määrata, kas &kword; võtab otsimisel arvesse rasvast ja kaldkirjas teksti omadust või mitte.

Läbikriipsutamine:

  Otsingu täpsustamiseks saab valida võimaluste Üksik, Topelt, Lihtne rasvane või Puudub vahel.

Allajoonimine:

  Otsingu täpsustamiseks saab valida võimaluste Üksik, Topelt, Lihtne rasvane, Laine või Puudub vahel.

Vertikaalne joondus:

  Täpsustamaks, mida &kword; otsima peab, saab siin valida võimaluste Tavaline, Ülapaigutus ja Alapaigutus vahel.

Vari: ja Sõnahaaval:

  Raadionuppudega Jah/Ei saab määrata, kas &kword; võtab otsimisel arvesse varjutatud teksti ja kas allajoonitud ja läbikriipsutatud tekstis otsitakse sõnahaaval.

Tähesuurus:

  Täpsustamaks, millist tähesuurust &kword; otsima peab, saab siin valida võimaluste Normaalne, Suurtähed Väiketähed ja Kapiteelkiri vahel.

Keel:

  Rippmenüüst saab valida selle teksti keele, mida &kword; peab otsima.

Kui oled oma valikud langetanud, klõpsa nende kasutamiseks otsingus nupule OK.

Klõps nupule Loobu jätab kõik muutused arvesse võtmata.

Klõpsuga nupule Lähtesta saab taastada dialoogi vaikeväärtused.

Klõps nupule Puhasta eemaldab märgid kõigist märgitud märkekastidest.

##### Muud otsimisvalikud

Lisaks mustrite kasutamisele saab otsingut täpsustada veel mõne nutika võimalusega.

Tõstutundlik

  Kui see on valitud, ei otsi &kword; mitte ainult otsingustringi märke, vaid ka kontrollib, et need oleksid vastava tõstuga. Näiteks otsides KDE

  leitakse KDE ja varjatudKDEsõnades,

  aga jäetakse arvestamata Kde, kde või varjatudkdesõnades.

Otsimine tagasisuunas

  Selle võimalusega saab muuta otsingu suunda. See on tulus siis, kui soovid otsida ainult kursori praegusest asukohast tahapoole, mitte aga sealt edasi jäävat teksti. Sageli kasutatakse seda võimalust koos võimalusega Kursorist alates. Kui see võimalus ei ole valitud, hakkab &kword; otsima dokumendi lõpust ettepoole.

Ainult terved sõnad

  Kui see on valitud, annab &kword; vastetena ainult sellised sõnad, mis on ümbritsetud tühikute, lõigumärkide või kirjavahemärkidega. Näiteks otsides KDE

  saab vastuseks KDE,

  aga mitte varjatudKDEsõnades või KDElik.

Valitud tekst

  Kui soovid piirata otsingut dokumendi kindla osaga, näiteks paari lõiguga, võid valida otsitava dokumendi osa enne seda, kui käivitad käsu Otsi. Kui tekst on valitud, otsib &kword; vaikimisi ainult valitud tekstist. Selle võimaluse abil saab selle piirangu sisse või välja lülitada.

  See võimalus ei ole kasutatav, kui enne käsu Otsi käivitamist ei ole teksti valitud.

Kursorist alates

  Vaikimisi alustab &kword; otsingut dokumendi algusest. Kui see võimalus on valitud, alustab &kword; otsingut kursori asukohast. Vaikimisi otsib &kword; kursori asukohast edasi, kuid suunda on võimalik muuta võimalusega Otsimine tagasisuunas.

### Käsk Asenda

Käsk Asenda kujutab endast käsu Otsilaiendust. Kui oled käsu Otsi kasutusvõimalustega juba tuttav, leiad palju sarnasusi.

Käsku Asenda saab rakendada kahel viisil:

- valides menüükäsu Redigeerimine Asenda...

- kiirklahviga &Ctrl;R

Kui käsk Asenda on käivitatud, ilmub dialoog.

#### Lihtne otsimine ja asendamine

Liitkasti Otsitav tekst saab kirjutada teksti, mida soovid otsida (pildil on kasti parajasti kirjutatud KDE).

Asendusteksti saab kirjutada tekstikasti Asendustekst:. Seejärel võid klõpsata nupule OK, et asendada kõik otsitava teksti esinemiskorrad dokumendis asendustekstiga, või siis täpsustada veel otsingut.

#### Otsingu täpsustamine

&kword;i otsimiskäsk pakub aga palju enam võimalusi, kui äsja tutvustatud. Dialoogi võimalusi kasutades võib otsingutingimusi piirata, et leida täpselt see tekst, mida vajad.

##### Regulaaravaldised &kword;is

Vaikimisi otsib &kword; teksti täpset vastet. &kword; suudab otsida ka teksti, mis vastab teatud mustrile ehk teatud reeglitele.

Mustrite kasutamiseks märgi ära kast Regulaaravaldis.

See võimaldab kasutada nuppu Muuda. Selle abil saab kiiresti luua regulaaravaldise, mis tuleb kasuks inimestele, kes ei ole kursis &UNIX; regulaaravaldiste kasutamise põhimõtetega.

Põhjalikuma ülevaate regulaaravaldiste kasutamise kohta KDE-s leiab &kregexpeditor;i käsiraamatust, mille omakorda leiab &kde; abikeskusest.

##### Vormindamise valikud

&kword; võib dokumendis teksti otsida ka vastavalt sellele, millisel moel on otsitav tekst vormindatud.

Vormindamisvõimaluste kasutamiseks otsimisel klõpsa nupul Vorminduse valikute näitamine.

Klõpsanud nupul Vorminduse valikute näitamine, ilmub uus dialoog.

Selles dialoogis saab määrata valikud, mida soovid otsingusse kaasata.

Vasakus veerus on 13 märkekasti. Kui kast on märgitud, hindab &kword; teksti otsimisel, kas leitu vastab siin määratud tingimusele. Kui kast on märkimata, ei võta &kword; otsimisel antud omadust arvesse.

Perekond:

  Liitkastis saab määrata fondipere, mida teksti otsimisel arvestada.

Suurus:

  Keritavas kastis saab määrata fondi suuruse, mida &kword; peaks otsimisel arvestama.

Värv: ja Tausta värv:

  Neil nuppudel klõpsates on võimalik valida vastavalt fondi ja tausta värv, mida &kword; peaks otsimisel arvestama. Täpsemat infot värvi valimise kohta leiab osast Värvide valimine värvidialoogis.

Rasvane: ja Kaldkiri:

  Raadionuppudega Jah/Ei saab määrata, kas &kword; võtab otsimisel arvesse rasvast ja kaldkirjas teksti omadust või mitte.

Läbikriipsutamine:

  Otsingu täpsustamiseks saab valida võimaluste Üksik, Topelt, Lihtne rasvane või Puudub vahel.

Allajoonimine:

  Otsingu täpsustamiseks saab valida võimaluste Üksik, Topelt, Lihtne rasvane, Laine või Puudub vahel.

Vertikaalne joondus:

  Täpsustamaks, mida &kword; otsima peab, saab siin valida võimaluste Tavaline, Ülapaigutus ja Alapaigutus vahel.

Vari: ja Sõnahaaval:

  Raadionuppudega Jah/Ei saab määrata, kas &kword; võtab otsimisel arvesse varjutatud teksti ja kas allajoonitud ja läbikriipsutatud tekstis otsitakse sõnahaaval.

Tähesuurus:

  Täpsustamaks, millist tähesuurust &kword; otsima peab, saab siin valida võimaluste Normaalne, Suurtähed Väiketähed ja Kapiteelkiri vahel.

Keel:

  Rippmenüüst saab valida selle teksti keele, mida &kword; peab otsima.

Kui oled oma valikud langetanud, klõpsa nende kasutamiseks otsingus nupule OK.

Klõps nupule Loobu jätab kõik muutused arvesse võtmata.

Klõpsuga nupule Lähtesta saab taastada dialoogi vaikeväärtused.

Klõps nupule Puhasta eemaldab märgid kõigist märgitud märkekastidest.

##### Muud otsimisvalikud

Lisaks mustrite kasutamisele saab otsingut täpsustada veel mõne nutika võimalusega.

Tõstutundlik

  Kui see on valitud, ei otsi &kword; mitte ainult otsingustringi märke, vaid ka kontrollib, et need oleksid vastava tõstuga. Näiteks otsides KDE

  leitakse KDE ja varjatudKDEsõnades,

  aga jäetakse arvestamata Kde, kde või varjatudkdesõnades.

Otsimine tagasisuunas

  Selle võimalusega saab muuta otsingu suunda. See on tulus siis, kui soovid otsida ainult kursori praegusest asukohast tahapoole, mitte aga sealt edasi jäävat teksti. Sageli kasutatakse seda võimalust koos võimalusega Kursorist alates. Kui see võimalus ei ole valitud, hakkab &kword; otsima dokumendi lõpust ettepoole.

Ainult terved sõnad

  Kui see on valitud, annab &kword; vastetena ainult sellised sõnad, mis on ümbritsetud tühikute, lõigumärkide või kirjavahemärkidega. Näiteks otsides KDE

  saab vastuseks KDE,

  aga mitte varjatudKDEsõnades või KDElik.

Valitud tekst

  Kui soovid piirata otsingut dokumendi kindla osaga, näiteks paari lõiguga, võid valida otsitava dokumendi osa enne seda, kui käivitad käsu Otsi. Kui tekst on valitud, otsib &kword; vaikimisi ainult valitud tekstist. Selle võimaluse abil saab selle piirangu sisse või välja lülitada.

  See võimalus ei ole kasutatav, kui enne käsu Otsi käivitamist ei ole teksti valitud.

Kursorist alates

  Vaikimisi alustab &kword; otsingut dokumendi algusest. Kui see võimalus on valitud, alustab &kword; otsingut kursori asukohast. Vaikimisi otsib &kword; kursori asukohast edasi, kuid suunda on võimalik muuta võimalusega Otsimine tagasisuunas.

Kui oled oma valikud langetanud, klõpsa nende kasutamiseks otsingus nupule OK.

Klõps nupule Loobu jätab kõik muutused arvesse võtmata.

Klõpsuga nupule Lähtesta saab taastada dialoogi vaikeväärtused.

Klõps nupule Puhasta eemaldab märgid kõigist märgitud märkekastidest.

##### Asendamine vormindatud tekstiga

&kword; suudab ka asendada leitud teksti vormindatud tekstiga.

Vormindamisvalikute lisamiseks otsingule klõpsa sellel nupul Vormindusvalikute näitamine, mis asub osas Asendatakse järgnevaga.

Klõpsanud nupul Vorminduse valikute näitamine, ilmub uus dialoog.

Selles dialoogis saab valida asendatava teksti vorminduse.

Vasakul asub 13 märkekasti. Kui kast on märgitud, muutab &kword; asendatava teksti vastavalt valitud omadusele. Kui kast on märkimata, ei võta &kword; teksti asendamisel seda omadust arvesse.

Perekond:

  Liitkastis saab valida fondipere, mida asendustekst peaks kasutama.

Suurus:

  Keritavas kastis saab määrata fondi suuruse, mida &kword; peaks asendusteksti puhul kasutama.

Värv: ja Tausta värv:

  Klõps neil nuppudel võimaldab valida fondi ja/või tausta värvi, mida &kword; peaks asendamisel kasutama. Täpsemat infot värvide valimise kohta leiab osast Värvide valimine värvidialoogis.

Rasvane: ja Kaldkiri:

  Raadionuppude Jah/Ei abil saab määrata, kas &kword; muudab asendusteksti vastavalt rasvaseks või kaldkirjaks või mitte.

Läbikriipsutamine:

  Valida saab võimaluste Üksik, Topelt, Lihtne rasvane ja Puudub vahel.

Allajoonimine:

  Valida saab võimaluste Üksik, Topelt, Lihtne rasvane, Laine ja Puudub vahel.

Vertikaalne joondus:

  Valida saab võimaluste Tavaline, Ülapaigutus ja Alapaigutus vahel, mida &kword; siis kasutab asendusteksti sümbolite joondamiseks.

Vari: ja Sõnahaaval:

  Raadionuppudega Jah/Ei saab määrata, kas &kword; võtab teksti asendamisel arvesse varjutatud teksti ja/või allajoonitud ja läbikriipsutatud teksti sõnahaaval.

Tähesuurus:

  Valida saab võimaluste Normaalne, Suurtähed, Väiketähed ja Kapiteelkiri vahel.

Keel:

  Võimalik on valida leitud teksti asendamisel kasutatava teksti keel.

Kui oled oma valikud langetanud, klõpsa nende rakendamiseks nupule OK.

Klõps nupule Loobu jätab kõik muutused arvesse võtmata.

Klõps nupul Lähtesta taastab dialoogi valikute väärtused seisus, mis valitses enne ettevõetud muudatusi.

Klõps nupule Puhasta eemaldab märgid kõigist märgitud märkekastidest.

##### Kohanäitajate kasutamine

Kohanäitajad on kasulikud, kui soovid lisada teksti keerukamale otsingustringile. Praegu võimaldab &kword; kasutada ainult üht kohanäitajat Leitud täistekst.

See kohanäitaja sisaldab tervet tekstistringi, mis sobib käsuga Otsi.

Näide:

Oled loonud otsingustringi mustriga Viide \d

Mustrite kasutamiseks märgi ära kast Regulaaravaldis.

Regulaaravaldisi saab kasutada ainult vastavat kastikest ära märkides. Regulaaravaldiste kasutamise käsitlemine väljub siiski käesoleva käsiraamatu piirest ning seda tasuks uurida KDE regulaaravaldiste redaktori käsiraamatust (selle leiab &kde; abikeskusest).

Nüüd märgi asendamisdialoogi osas Asendatakse järgnevaga ära kast Kasutatakse kohanäitajaid. Klõpsa nupule Lisa kohanäitaja ja vali Täielik sobivus. &kword; lisab kirje \0 tekstikasti Asendustekst.

Nüüd aseta kohanäitaja sulgudesse, et see näeks välja nii: (\0)

Kui nüüd käsk rakendada, siis iga kord, kui &kword; satub otsitava teksti peale (s.t. Viide 0, Viide 1, Viide 2 jne.), asetab ta selle sulgudesse ((Viide 0), (Viide 1), (Viide 2) jne.).

Nagu näed, säilitab kohanäitaja otsinguteksti koopia. Seda kohanäitajat võib kasutada suvalise teksti lisamiseks suvalisele otsingustringile.

##### Muud asendamisvalikud

Dialoog pakub mõningaid lisavõimalusi:

Tõstutundlik

  Kui see on valitud, ei otsi &kword; mitte ainult otsingustringi märke, vaid ka kontrollib, et need oleksid vastava tõstuga. Näiteks otsides KDE

  leitakse KDE ja varjatudKDEsõnades, aga mitte Kde, kde või varjatudkdesõnades.

Otsimine tagasisuunas

  Selle võimalusega saab muuta otsingu suunda. See on tulus siis, kui soovid otsida ainult kursori praegusest asukohast tahapoole, mitte aga sealt edasi jäävat teksti. Sageli kasutatakse seda võimalust koos võimalusega Kursorist alates. Kui see võimalus ei ole valitud, hakkab &kword; otsima dokumendi lõpust ettepoole.

Ainult terved sõnad

  Kui see on valitud, annab &kword; vastetena ainult sellised sõnad, mis on ümbritsetud tühikute, lõigumärkide või kirjavahemärkidega. Näiteks otsides KDE

  saab vastuseks KDE,

  aga mitte varjatudKDEsõnades või KDElik.

Valitud tekst

  Kui soovid piirata otsingut dokumendi kindla osaga, näiteks paari lõiguga, võid valida otsitava dokumendi osa enne seda, kui käivitad käsu Otsi. Kui tekst on valitud, otsib &kword; vaikimisi ainult valitud tekstist. Selle võimaluse abil saab selle piirangu sisse või välja lülitada.

  See võimalus ei ole kasutatav, kui enne käsu Otsi käivitamist ei ole teksti valitud.

Kursorist alates

  Vaikimisi alustab &kword; otsingut dokumendi algusest. Kui see võimalus on valitud, alustab &kword; otsingut kursori asukohast. Vaikimisi otsib &kword; kursori asukohast edasi, kuid suunda on võimalik muuta võimalusega Otsimine tagasisuunas.

Asendusel küsitakse kinnitust

  Kui see on valitud, küsib &kword; enne iga asendust kasutaja käest kinnitust. See võimaldab iga asenduse eraldi heaks kiita või tagasi lükata.

## Õigekirja kontroll

&kword; võib võrrelda iga dokumendis esinevat sõna sõnadega olemasolevates sõnaraamatutes ning pakkuda võimaluse muuta sõnu, mis tema arvates ei ole õigesti kirjutatud.

Vaikimisi kontrollib &kword; juhul, kui dokumendis on valitud osa teksti, ainult valitud teksti õigekirja.

Kui soovid kontrollida dokumendi konkreetse osa õigekirja, vali tekst, mille õigekirja soovid kontrollida.

Kogu dokumendi kontrollimiseks ära vali dokumendis teksti ning sellisel juhul kontrollib &kword; kogu dokumendi õigekirja.

Teksti õigekirja saab kontrollida kahel viisil:

- valides menüükäsu Tööriistad Õigekirja kontrollÕigekirja kontroll...

- klõpsuga tööriistariba nupul .

Dokumendi õigekirja kontrollitakse vastavas dialoogis.

Toodud näites on valesti kirjutatud sõna, mille &kword; leidis, youve. Väljapakutud asendussõna asub tekstikastis Asendatakse järgnevaga. Kastis Soovitused toodud nimekirjas on veel mitmed sõnad, mis võivad antud valesti kirjutatud sõna asemele sobida.

Dialoog pakub välja kaheksa toimimisvõimalust:

Asenda

  Asendab käesoleva sõna väljapakutud sõnaga. Asendatakse ainult konkreetne sõna.

Asenda kõik

  Asendab kõik käesoleva sõna esinemiskorrad kogu dokumendis väljapakutud sõnaga.

Ignoreeri

  Ei muuda käesoleva sõna juures midagi. Kui see sõna esineb dokumendis veel, loetakse see taas valesti kirjutatud sõnaks.

Ignoreeri kõiki

  Ei muuda midagi ei käesoleva sõna ega teiste sama sõna esinemiskordade juures dokumendis. Selle sõna kohta enam mingeid küsimusi ei esitata.

Lisa

  Lisab käesoleva sõna sõnaraamatusse.

Peata

  Jätab tehtud muudatused alles, kuid lõpetab õigekirja kontrollimise.

Loobu

  Peatab õigekirja kontrolli.

Abi

  Avab õigekirja kontrollija abiteksti.

Kui kogu dokument on kontrollitud, naaseb &kword; täpselt samasse kohta dokumendis, kus õigekirja kontroll käivitati.

Kui dokumendis kirjavigu ei ole, &kword; dialoogi ei käivita (ega näita ka teadet, et õigekirjavigu polnud).

Õigekirja kontrollimise käsu andmisel kontrollib võrdleb rakendus kõiki dokumendis esinevaid sõnu sõnaraamatus leiduvatega ning kirjavigade mitteleidmisel jätab dialoogi avamata. Lühemate dokumentide korral võib see kergesti jäädagi nägemata, sest &kword; kontrollis dokumenti ja leidis, et oled kõik õigesti kirjutanud!

Kasutatavat õigekirja konrollimise rakendust saab mitmeti seadistada. Täpsemat infot selle kohta leiab osast Õigekirja kontrollimise seadistamine.

### Valesti kirjutatud sõnade automaatne märkimine

&kword; võib kontrollida õigekirja juba ajal, mil sa dokumenti alles redigeerid. Sellisel juhul joonitakse punasega alla kõik sõnad, mida ei leidu sõnaraamatus. Kasutajal on võimalik sellist võimalust nii sisse kui välja lülitada. Automaatse õigekirja kontrollimise saab sisse ja välja lülitada menüükäsuga Tööriistad Õigekirja kontrollAutomaatne õigekirjakontroll

## Sarnaste sõnade leidmine (tesaurus)

&kword; pakub välja väikest tesauruse, mille aluseks on Wordneti projekt. Rohkem infot Wordneti kohta leiab Wordneti koduleheküljelt.

Tesaurust saab rakendada kahel viisil:

- klõpsates vajalikul sõnal &HPNga; ja valides ilmuvast menüüst käsu Sarnaste sõnade näitamine. Ilmub dialoog.

- valides menüükäsu Tööriistad Sarnaste sõnade näitamine

Millist meetodit sa ka ei kasutaks, avab &kword; &kthesaurus;e dialoogi.

Dokumendis valitud sõna on näha liitkastis Otsitakse:.

Sarnased sõnad on jagatud kolme veergu: Sünonüümid, Veel üldisi sõnu, Veel spetsiifilisi sõnu.

Kui leiad sobiva sarnase sõna, klõpsa sellel ning valitud sõna ilmub nähtavale tekstikastis Asendatakse:.

Asenduse sooritamiseks klõpsa nupul Asenda.

Esialgse sõna säilitamiseks klõpsa nupul Loobu.

Täpsema abi leidmiseks või abi saamiseks Wordneti täisversiooni kasutamise kohta klõpsa nupule Abi, mis avab &kthesaurus;e abifaili.

## Automaatne korrigeerimine

Automaatne korrigeerimine kujutab endast süsteemi levinumate kirjavigade parandamiseks, lühendite teisendamiseks korrektsele kujule ning suur- ja väiketähe kasutuse korrastamiseks. Nagu nimestki taibata võib, käib kõik automaatselt ajal, mil kasutaja dokumenti redigeerib.

### Automaatse korrigeerimise lubamine/keelamine

Automaatse korrigeerimise sisselülitamiseks vali menüükäsk Tööriistad AutomaatkorrigeerimineAutomaatkorrigeerimise lubamine. Kui see on sisse lülitatud, korrigeeritakse dokumenti automaatselt kirjutamise ajal. Milliseid muutusi tehakse, saab määrata automaatset korrigeerimist seadistades.

Automaatse korrigeerimise väljalülitamiseks vali menüükäsk Tööriistad AutomaatkorrigeerimineAutomaatkorrigeerimise keelamine. Kui see on välja lülitatud, ei võeta automaatse korrigeerimise toiminguid ette. Siiski saab rakendada automaatset korrigeerimist käsitsi.

### Automaatse korrigeerimise seadistamine

Automaatse korrigeerimise seadistamiseks vali menüükäsk Seadistused Automaatkorrigeerimise seadistamine....

Ilmub dialoog.

#### Lihtne automaatkorrigeerimine

Lause esimese täht muudetakse automaatselt suurtäheks

  Selle valimisel muudab &kword; automaatselt punktile järgneva tähe suurtäheks. &kword;ile tuleb sellisel juhul spetsiaalselt öelda, millal seda reeglit mitte järgida (nt. s.t. või 12.). Täpsemat infot leiab osast Automaatse korrigeerimise erandid.

Kaks suurtähte muudetakse üheks suurtäheks ja üheks väiketäheks

  Selle valimisel muudab &kword; automaatselt kaks järgnevat suurtähte (see on üsna tavaline kirjaviga) üheks suur- ja üheks väiketäheks. &kword;ile tuleb sellisel juhul spetsiaalselt öelda, millal seda reeglit mitte järgida. Täpsemat infot leiab osast Automaatse korrigeerimise erandid.

URL-ide automaatne vormindamine

  Selle valimisel otsib &kword; tekstist mustrit, mis osutaks, et teatud tekstiosa kujutab endast URL-i ning muudab selle automaatselt lingiks.

  Linkide kohta vaata täpsemat infot osast Dokumendi lingid.

Lisatühiku eemaldamine

  Selle valimisel ignoreerib &kword; teist järjestikust tühkut. See väldib kahekordse tühiku sattumist sõnade või lausete vahele.

Tühikute eemaldamine lõigu algusest ja lõpust

  Selle valimisel eemaldab &kword; automaatselt tühikud tekstirea algusest ja/või lõpust.

Automaatne rasvase ja allajoonitud vormingu kasutamine

  Selle valimisel otsib &kword; sõnu, mis on ümbritsetud tärnidega ( * ), eemaldab tärnid ning asetab kõik nende vahele jäänud sõnad rasvasesse kirja.

  Samuti otsib &kword; sel juhul sõnu, mis on ümbritsetud alakriipsudega ( _ ), eemaldab alakriipsud ning joonib kahe alakriipsu vahele jäävad sõnad alla.

1/2... asendatakse sümboliga ½

  Selle valimisel muudab &kword; automaatselt 1/2, 1/3 ja 3/4 vastavateks ühemärgilisteks sümboliteks.

Nummerdatud lõikude jaoks kasutatakse automaatset nummerdamist

  Kui alustad lõiku numbri ja sümboliga (siin võib 1) olla heaks näiteks), teisendab &kword; lõigu automaatselt nummerdatud lõiguks. Kõik järgnevad lõigud saavad samuti automaatselt numbri.

1st... asendatakse sõnaga 1^st

  Selle valimisel muudab &kword; sõna 1st automaatselt sõnaks 1st.

Päevanimed muudetakse suurtäheliseks

  Selle valimisel muudetakse automaatselt päevanimede (esmaspäev, teisipäev, kolmapäev...) esimene täht suurtäheks.

Täppidega algavate lõikude jaoks kasutatakse nimekirja vormindust

  Selle valimisel otsib &kword; ridu, mille alguses seisab - ning teisendab lõigustiili automaatselt täppidega nimekirjaks. Täpi kuju saab valida selle võimaluse all asuva vasakpoolse nupuga.

#### Kohandatud jutumärgid

Vali kaart Kohandatud jutumärgid

Topeltjutumärgid asendatakse tüpograafilistega

  Selle valimisel asendatakse tavalised klaviatuurilt sisestatavad topeltjutumärgid tüpograafiliste jutumärkidega. Kui soovid jutumärgi kuju muuta, klõpsa ühele nuppudest. Klõps nupul Vaikeväärtus taastab vaikimisi määratud jutumärgid.

Üksikjutumärgid asendatakse tüpograafilistega

  Selle valimisel asendatakse tavalised klaviatuurilt sisestatavad üksikjutumärgid tüpograafiliste jutumärkidega. Kui soovid jutumärgi kuju muuta, klõpsa ühele nuppudest. Klõps nupul Vaikeväärtus taastab vaikimisi määratud jutumärgid.

#### Täiustatud automaatkorrigeerimine

Täiustatud automaatkorrigeerimise võimaluste muutmiseks klõpsa kaardile Täiustatud automaatkorrigeerimine.

See võimaldab &kword;il automaatselt asendada ühe tekstistringi teisega. See võib olla kasulik erisümbolite või sageli kasutatavate lühendite puhul, mille puhul sa ei soovi, et neid valesti kirjutatud sõnadeks peetaks.

&kword; kasutab erinevaid automaatkorrigeerimise stringe vastavalt valitud keelele. Vajaliku keele saab määrata liitkastis Asendamine ja erandid, kui keel on.

Märkekastiga Sõnade asendamine on lubatud saab &kword;i automaatse asendamise võimaluse sisse ja välja lülitada. Kui kast on märkimata, ei võta &kword; ette ühtegi siin nimekirjas olevat automaatset asendust.

Kui märgitud on kast Asendatakse tekst vormindusega, ei muuda &kword; mitte ainult teksti, kui see peaks sobima, vaid ka vormindab uue teksti. Kui see on märkimata, kasutab &kword; asendatud teksti jaoks sama vormindust, mis kehtis asendatud teksti puhul. Rohkem infot asendusteksti vormindusvõimaluste kohta leiab osast Vorminduse muutmine automaatsel korrigeerimisel.

##### Automaatkorrigeerimise stringi lisamine

Automaatkorrigeerimise stringi lisamiseks kirjuta tekst, mida &kword; peaks kontrollima, kasti Otsitakse. Seejärel kirjuta tekst, millega &kword; peaks leitud asendama, tekstikasti Asendatakse.

Kui soovid lisada sümboli või erimärgi, mida ei leidu klaviatuuril, võid klõpsata kolme punktiga nuppu ja lisada ilmuvast tabelist vajaliku sümboli.

Kui oled vajalikud märgikombinatsioonid sisestanud, klõpsa nupul Lisa. Tekstistring lisatakse seejärel tabelisse.

##### Automaatkorrigeerimise stringi muutmine

Otsitava teksti muutmine

&kword; ei võimalda muuta otsitavat teksti. See võib endaga kaasa tuua kohutavaid vigu.

Seepärast tuleb vastav automaatse korrigeerimise reegel sootuks kustutada ning lisada uus tekstistring, kus otsitav tekst on vastavalt vajadustele ära parandatud.

Asendusteksti muutmine

Klõpsa esmalt stringil, mida soovid muuta. See tõstetakse esile ning otsitav tekst ja asendustekst ilmuvad nähtavale üleval olevates tekstikastides. Nüüd võid asuda asendusteksti muutma. Kui oled valmis, klõpsa nupul Muuda.

##### Automaatkorrigeerimise stringi kustutamine

Klõpsa stringil, mida soovid kustutada. Seejärel klõpsa nupul Eemalda ja string eemaldataksegi.

Arvesta, et &kword; ei paku võimalust kustutatud stringi automaatselt tagasi saada. Seepärast kontrolli, et oleksid valinud õige stringi, enne kui klõpsad nupul Eemalda.

##### Automaatkorrigeerimise stringi vorminduse muutmine

Praegu pakub KWord võimalust muuta automaatkorrigeerimise stringi vormindust alles pärast selle loomist.

Kui string on loodud, klõpsa sellel &HVN;ga.

Seejärel klõpsa nupul Muuda vormindust... Ilmub dialoog:

Selles dialoogis saab valida asendatava teksti vorminduse.

Vasakul asub 13 märkekasti. Kui kast on märgitud, muutab &kword; asendatava teksti vastavalt valitud omadusele. Kui kast on märkimata, ei võta &kword; teksti asendamisel seda omadust arvesse.

Perekond:

  Liitkastis saab valida fondipere, mida asendustekst peaks kasutama.

Suurus:

  Keritavas kastis saab määrata fondi suuruse, mida &kword; peaks asendusteksti puhul kasutama.

Värv: ja Tausta värv:

  Klõps neil nuppudel võimaldab valida fondi ja/või tausta värvi, mida &kword; peaks asendamisel kasutama. Täpsemat infot värvide valimise kohta leiab osast Värvide valimine värvidialoogis.

Rasvane: ja Kaldkiri:

  Raadionuppude Jah/Ei abil saab määrata, kas &kword; muudab asendusteksti vastavalt rasvaseks või kaldkirjaks või mitte.

Läbikriipsutamine:

  Valida saab võimaluste Üksik, Topelt, Lihtne rasvane ja Puudub vahel.

Allajoonimine

  Valida saab võimaluste Üksik, Topelt, Lihtne rasvane, Laine ja Puudub vahel.

Vertikaalne joondus:

  Valida saab võimaluste Tavaline, Ülapaigutus ja Alapaigutus vahel, mida &kword; siis kasutab asendusteksti sümbolite joondamiseks.

Vari: ja Sõnahaaval:

  Raadionuppudega Jah/Ei saab määrata, kas &kword; võtab teksti asendamisel arvesse varjutatud teksti ja/või allajoonitud ja läbikriipsutatud teksti sõnahaaval.

Tähesuurus:

  Valida saab võimaluste Normaalne, Suurtähed, Väiketähed ja Kapiteelkiri vahel.

Keel:

  Võimalik on valida leitud teksti asendamisel kasutatava teksti keel.

Kui oled oma valikud langetanud, klõpsa nende rakendamiseks nupule OK.

Klõps nupule Loobu jätab kõik muutused arvesse võtmata.

Klõps nupul Lähtesta taastab dialoogi valikute väärtused seisus, mis valitses enne ettevõetud muudatusi.

Klõps nupule Puhasta eemaldab märgid kõigist märgitud märkekastidest.

#### Automaatkorrigeerimise erandid

Võib esineda juhtumeid, kus &kword;i automaatne korrigeerimine sooritab muudatuse, mida sa tegelikult ei soovi. Dialoogi viimasel kaardil saab määrata varemkäsitletud reeglite erandeid.

Erandite dialoog näeb välja selline:

Et &kword; ei langetaks otsust, nagu oleks mingi lühend või muu tekstiosa lause lõpp, kirjuta see tekstiosa kasti Ei käsitleta lause lõpuna ning klõpsa nupule Lisa.

Näide: lisades erandite sekka nt., takistab see lause

Tema sõprade hulka kuulusid nt. sellised mehed, nagu Jaan, Jaanus ja Srivathi.

muutmist kujule:

Tema sõprade hulka kuulusid nt. Sellised mehed, nagu Jaan, Jaanus ja Srivathi.

Vigase kirje eemaldamiseks klõpsa sellele &HVN;ga ja seejärel nupule Eemalda.

Alumine kast võimaldab esimesega samalaadseid asju, ainult et siia tuleb sisestada sellised tekstiosad, kus kaks suurtähte kõrvuti on normaalne nähtus.

Kirjuta tekstiosa kasti Kahe kõrvutise suurtähe lubamine sõnades ja klõpsa nupule Lisa.

Näide: kui lisad erandite sekka EL, takistab see väljendi

EL

muutmist kujule:

El

Vigase kirje eemaldamiseks klõpsa sellele &HVN;ga ja seejärel nupule Eemalda.

### Automaatkorrigeerimise rakendamine käsitsi

Kui automaatne korrigeerimine on välja lülitatud, on võimalik automaatkorrigeerimist ka käsitsi sisse lülitada.

Automaatkorrigeerimise rakandamiseks käsitsi seadista esmalt kõik vajalikud võimalused automaatse korrigeerimise dialoogis.

Seejärel vali menüükäsk Tööriistad Automaatkorrigeerimine Rakenda automaatkorrigeerimist.

&kword; alustab nüüd dokumendi algusest ja rakendab kõik seadistatud automaatse korrigeerimise määratud valikud kogu dokumendis.

Kui &kword; sellega lõpetab, võid naasta dokumendi redigeerimise juurde.

Täpsemat infot automaatkorrigeerimise lubamise ja keelamise kohta leiab osast Automaatse korrigeerimise lubamine/keelamine.

## Automaatne sõnalõpetus

Automaatne sõnalõpetus võimaldab kirjutada mõnest üldlevinud sõnast (enamasti küll tehnilised või mingi konkreetse tööga seotud) vaid paar esimest tähte ning lasta enda eest &kword;il sõna lõpule viia. See on eriti kasulik siis, kui dokumendis esineb palju pikki tehnilisi mõisteid.

### Automaatse sõnalõpetuse kasutamine

Automaatse sõnalõpetuse kasutamine on imelihtne: kirjuta lihtsalt paar esimest tähte sõnast, mida soovid lasta &kword;il lõpetada, ja vajuta kiirklahvi &Ctrl;E. &kword; lappab läbi automaatse sõnalõpetuse sõnade nimekirja ja kui leiab sealt vastavate tähtedega algava sõna, kirjutabki selle ülejäänud osa ise.

#### Sõnade lisamine automaatse sõnalõpetuse nimekirja

&kword; hoiab tallel iga kasutaja sõnade nimekirja, mida too saab kasutada sõnade automaatseks sõnalõpetuseks.

Sõnu saab nimekirja lisada kahel viisil:

- &kword; võib uued sõnad automaatselt sõnade lõpuleviimise nimekirja lisada. Selle võimaluse saab valida dialoogis.

- Dialoogis saab ka konkreetseid sõnu käsitsi nimekirja lisada.

### Automaatse sõnalõpetuse seadistamine

Automaatse lõpetamise seadistamiseks vali menüükäsk Seadistused Sõnalõpetuse seadistamine... Ilmub dialoog.

Sõnalõpetuse lubamine

  Selle valikuga saab automaatse sõnalõpetuse sisse ja välja lülitada.

Lisa

  Sellele nupule klõpsates saab käsitsi lisada sõnalõpetuse nimekirja konkreetse sõna.

Eemalda

  Sõna eemaldamiseks sõnalõpetuse nimekirjast, vali sõna &HVN;ga ja klõpsa sellele nupule.

Uued sõnad lisatakse automaatselt sõnalõpetuse nimekirja

  Selle märkimisel lisatakse iga sõna, mille pikkus on vähemalt Minimaalse sõnapikkusega määratu, automaatse sõnalõpetuse nimekirja.

  Suur kast dialoogi keskel näitab kõiki olemasolevaid sõnu automaatse sõnalõpetuse nimekirjas.

  Mitte kõiki nimekirjas leiduvaid sõnu ei asendata automaatse sõnalõpetuse valimisel.

Sõnade näitamine kohtspikris

  Selle märkimisel ilmub juhul, kui kirjutad automaatse sõnalõpetuse nimekirjas oleva sõna esimesed tähed, kohtspikker. Sõna lõpetamiseks vajuta sel juhul lihtsalt klahvi, mille saab määrata valikuga Pakkumise rakendamise klahv.

Minimaalne sõnapikkus:

  Kerimiskasti või liuguri abil saab takistada &kword;il lisamast automaatselt nimekirja liiga lühikesi sõnu. Valida võib vahemikus 5 kuni 100, mis tähendab, et sõna peab olema vähemalt nii mitu märki pikk, enne kui see nimekirja lisatakse.

Pakutavad sõnad:

  Kerimiskasti või liuguriga saab määrata, kui palju sõnu peaks sõnalõpetuse nimekirjas olema. See võimalus muutub tähtsamaks siis, kui sisse lülitada võimalus Uued sõnad lisatakse automaatselt sõnalõpetuse nimekirja. Nii saab hoida nimekirja mõistuse piires. Valida võib vahemikus 1 kuni 500.

Tühiku lisamine

  Märkimise korral lisatakse iga automaatselt lõpetatud sõna lõppu tühiku, seega ei ole vaja neid käsitsi enne järgmise sõna kirjutamist lisada.

Pakkumise rakendamise klahv:

  Siin saab määrata klahvi, millega saab sisestada pakutava sõna. Valikuvõimalusteks on Enter, Tab, Tühikuklahv, End ja Nool paremale.

Määra vaikeväärtuseks

  Sõna ei ole automaatselt lõpetatav enne seda, kui nimekiri on salvestatud. Praegu kasutab &kword; salvestatud nimekirja kõigi automaatsete sõnalõpetuste puhul, kuni see ei ole asendatud uue salvestatud nimekirjaga.

  Mõned automaatse sõnalõpetuse nimekirjas olevad sõnad ei pruugi veel salvestatud olla.

  Praeguse nimekirja salvestamiseks, et &kword; saaks seda sõnalõpetusteks kasutama hakata, klõpsa sellele nupule.

Klõps nupule OK salvestab tehtud muudatused. Klõps nupule Loobu jätab need arvesse võtmata. Klõps nupule Lähtesta taastab oleku, mis valitses enne klõpsamist nupule Muuda vaikeväärtuseks.