# Lihtsate andmebaaside loomine

## Sissejuhatus

&kexi; põhialuste tundmaõppimiseks tuleks esmalt luua lihtne andmebaas, mille juures saab ära kasutada kõige põhilisemaid &kexi; omadusi. Et asjad lihtsamini selgeks saaksid, ei käsitleta siinkohal andmebaaside disaini kõiki üksikasju.

Alustuseks loo uus tühi telefoniraamat.

Kui sul on nüüd uus tühi andmebaasiprojekt, võta ette järgmised sammud:

1. Andmebaasi tabelite kirjeldamine. Loe .

2. Andmete sisestamine tabelitesse. Loe .

3. Andmebaasipäringute kirjeldamine. Loe

4. Vormide kujundamine. Loe

5. Vormide kasutamine andmete sisestamiseks. Loe .

## Andmebaasi tabelite kirjeldamine

Kõigepealt pane tähele, et sinu andmebaasis on kaks tabelit: isikud ja telefoninumbrid. Need on samad tabelid, mida kirjeldab osa Andmebaas ja arvutustabel. Tabeli Isikud ülesehitust tutvustab sama peatüki osa Andmeterviklus ja -õigsus.

1. Vali menüükäsk Lisamine Tabel . Selle asemel võib kasutada ka nuppu Loo objekt: tabel, mille leiab projekti navigaatori tööriistaribalt.

2. Ilmub tabeli kirjeldamise aken. Selle ülaosas märkad, et &kexi; on andnud sinu uuele tabelile üldise nime, näiteks mall. Tabel ei ole veel aga salvestatud, nii et hiljem saad sellele anda sobivama nime. Samal põhjusel ei ole ka tabeli nime veel näha projekti navigaatoris.

### Tabeli kirjeldamise aken

#### Tabeli kirjeldamise aken koosneb järgmistest veergudest:

- PK - primaarvõti.

- Välja nimi - välja ehk veeru nimi, mis on näha andmete sisestamise ajal.

- Andmetüüp - liitkast erinevate andmetüüpide nimekirjaga, mis võimaldab valida antud väljale sisestatavate andmete põhireegli. Kui selleks on näiteks täisarv, siis ei saa andmebaasi kasutaja sisestada antud väljale tähti.

- Kommentaarid - siia saab lisada mis tahes infot, mis aitab mõista, milleks antud väli on mõeldud. See lisatekst salvestatakse koos tabeli kirjeldusega ja seda näeb ainult kujundamisrežiimis.

Tabeli kirjeldamise aknas vastab iga rida tabeli ühele väljale. Seda, et viibid parajasti kujundamisrežiimis, näitab &kexi; peamisel tööriistaribal sisse lülitatud nupp Lülitu kujundusvaatele.

#### Tabeli Isikud kirjeldamine

1. Klõpsa esimeses reas lahtrile veerus Välja nimi ja määra välja välja nimeks nimi.

   #### Märkus väljanimede kohta

   - Igal väljal peab olema nimi, see ei saa puududa.

   - Väljanimi on sõna, mida kasutab andmebaas ja mis ei ole tavaliselt andmebaasirakenduse kasutajale nähtav. Väljanimed ei tohi sisaldada erimärke (näiteks ±, ¶, Ü) ega tühikut. Nimed võivad sisaldada ainult tähti, arve ja alakriipsu "_". Viimast on hea kasutada näiteks tühikute või side/mõttekriipsude asemel.

   - Väljanimed peavad algama tähe või alakriipsuga "_", aga mitte arvuga.

   - Pole vahet, kas kasutad suur- või väiketähti. &kexi; jaoks on andmebaasi nimi "Isikud" samaväärne nimega "isikud".

   - Välja pealdis aga võimaldab kasutada mis tahes märke ja sümboleid. Seda näidatakse andmebaasirakenduse kasutajale.

2. #### Samamoodi sisesta tabelisse järgmised väljad:

   - perekonnanimi

   - tänav

   - majanumber

   - linn

3. Kõigi mainitud väljade, välja arvatud majanumber, tüübiks on tekst. Määra välja majanumber tüübiks täisarv. Selleks klõpsa lahtril veerus Andmetüüp ja reas majanumber ning seejärel andmetüüpide nimekirja sisaldaval nupul (sama tulemuse saab vajutamisega klahvile F4 või &Alt;Nool alla). Ilmub andmetüüpide nimekiri. Vali sealt Täisarv.

   Edaspidi saab väljale majanumber sisestada ainult arve.

4. Tabel Isikud ongi nüüd kirjeldatud. Klõpsa tööriistaribal nupule Lülitu andmevaatele, millega saad lõpetada kirjeldamise ja näha tabelit andmevaates. See võimaldab sisestada tabelisse andmeid.

5. Tabel ei ole veel andmebaasi salvestatud, mistõttu ilmub dialoog Objekti salvestamine. Siin tuleb uuele tabelile nimi anda.

   &kexi; pakub omalt poolt üldist nime, näiteks Tabel1. Selle muutmiseks kirjuta Isikud väljale Pealdis ja vajuta klahvi Enter või klõpsa nupule OK. Välja Pealdis sisu kasutatakse tabeli näitamisel andmebaasi kasutajale näiteks vormi korral. Erinevalt nimest võib pealdis sisaldada igasuguseid märke, kaasa arvatud tühikud ja erimärgid.

   Pane tähele, et välja Pealdis täitmisel täidetakse automaatselt ka väli Nimi. Sinu elu kergendamiseks peetakse kinni reeglist, et nimes saab kasutada ainult tähti, arve ja märki "_". Soovi korral võid muidugi välja Nimi sisu muuta.

6. Sinu käest päritakse, kas soovid tabelile automaatselt lisada primaarvõtme. Jätkamiseks klõpsa nupule Lisa primaarvõti.

7. Nüüd ongi tabel Isikud loodud ja avatud andmevaates. Selle nime näeb ka projekti navigaatori paneelil.

8. Loo tabel telefoninumbrid samamoodi, nagu lõid tabeli isikud.

9. Määra välja isik tüübiks Täisarv ja välja telefon tüübiks Tekst. Ära kasuta arvutüüpi, sest telefoninumbrid võivad esineda väga mitmesugusel kujul ja väga erinevate eesliidetega.

10. Klõpsa tööriistaribal nupule Lülitu andmevaatele ja määra tabeli pealdiseks Telefonid. Nagu eelmise tabeli korral, luba &kexi;l automaatselt luua primaarvõti.

&enteringdataintotables; &querydesigning; &designingforms; &enteringdatausingforms;